
(Ειδική νομοθετική διαδικασία – διαβούλευση)
Το Ευρωπαϊκό Κοινοβούλιο,
–	έχοντας υπόψη την πρόταση της Επιτροπής προς το Συμβούλιο (COM(2025)0581),
–	έχοντας υπόψη το άρθρο 113 της Συνθήκης για τη λειτουργία της Ευρωπαϊκής Ένωσης, σύμφωνα με το οποίο κλήθηκε από το Συμβούλιο να γνωμοδοτήσει (C10‑0296/2025),
–	έχοντας υπόψη το άρθρο 84 του Κανονισμού του,
–	έχοντας υπόψη την έκθεση της Επιτροπής Οικονομικής και Νομισματικής Πολιτικής (A10-0160/2026),
1.	εγκρίνει την πρόταση της Επιτροπής όπως τροποποιήθηκε·
2.	καλεί την Επιτροπή να τροποποιήσει αναλόγως την πρότασή της, σύμφωνα με το άρθρο 293 παράγραφος 2 της Συνθήκης για τη λειτουργία της Ευρωπαϊκής Ένωσης·
3.	καλεί το Συμβούλιο, εφόσον προτίθεται να απομακρυνθεί από το κείμενο που ενέκρινε το Κοινοβούλιο, να το ενημερώσει σχετικά·
4.	ζητεί να κληθεί εκ νέου να γνωμοδοτήσει, αν το Συμβούλιο προτίθεται να επιφέρει σημαντικές τροποποιήσεις στην πρόταση της Επιτροπής·
5.	αναθέτει στην Πρόεδρό του να διαβιβάσει τη θέση του Κοινοβουλίου στο Συμβούλιο, στην Επιτροπή και στα εθνικά κοινοβούλια.

Τροπολογία		1
Πρόταση οδηγίας
Αιτιολογική σκέψη 2 α (νέα)
	

	Κείμενο που προτείνει η Επιτροπή
	Τροπολογία

	
	(2α)	Οι νέες κατηγορίες ειδικών φόρων κατανάλωσης που ορίζονται στην οδηγία (ΕΕ) …/…1a + του Συμβουλίου θα πρέπει να προστεθούν στα ενδεικτικά επίπεδα που αφορούν τις αγορές από ιδιώτες για δική τους χρήση.

	
	___________

	
	1a Οδηγία (ΕΕ) …/… του Συμβουλίου, της ... για τη δομή και τους συντελεστές των ειδικών φόρων κατανάλωσης που επιβάλλονται στον καπνό και στα συναφή με τον καπνό προϊόντα (αναδιατύπωση) (ΕΕ L …, …, ELI: …).

	
	+ EE: να συμπληρωθεί ο αριθμός της οδηγίας που περιλαμβάνεται στο έγγραφο 2025/0580(CNS) καθώς και ο αριθμός, η ημερομηνία, ο τίτλος και τα στοιχεία ΕΕ της εν λόγω οδηγίας στην υποσημείωση.


Τροπολογία		2
Πρόταση οδηγίας
Αιτιολογική σκέψη 2 β (νέα)
	

	Κείμενο που προτείνει η Επιτροπή
	Τροπολογία

	
	(2β)	Οι αλλαγές στα ενδεικτικά επίπεδα θα πρέπει να βασίζονται στην αρχή ότι τα προϊόντα των νέων κατηγοριών βάσει της οδηγίας (ΕΕ) …/… [ΕΕ: να προστεθεί ο αριθμός της οδηγίας που συμπεριλαμβάνεται στο έγγραφο 2025/0580(CNS)] χρησιμεύουν ως εναλλακτικές των προϊόντων που υπόκεινται ήδη σε ενδεικτικά επίπεδα βάσει της οδηγίας (ΕΕ) 2020/262 του Συμβουλίου. Επομένως, τα ενδεικτικά επίπεδα για τις νέες αυτές κατηγορίες θα πρέπει να είναι συγκρίσιμα με εκείνα των προϊόντων που υπόκεινται ήδη στα ενδεικτικά επίπεδα βάσει της οδηγίας (ΕΕ) 2020/262 του Συμβουλίου.

